बॉलीवुड की देसी गर्ल प्रियंका चोपड़ा के फैंस के लिए एक बुरी और एक चौंकाने वाली खबर है। आपको जानकर बेहद हैरानी होगी कि प्रियंका चोपड़ा ने सलमान खान की फिल्म भारत छोड़ दी है। जी हां, प्रियंका चोपड़ा अब अली अब्बास जफर की फिल्म भारत से बाहर हो गईं हैं। इससे ज्यादा हैरानी तो आपको ये जानकर होगी कि प्रियंका ने ये फिल्म अपने ब्वॉयफ्रेंड निक जोनस के लिए छोड़ी है।
दरअसल, खबरों के मुताबिक, प्रियंका चोपड़ा जल्द ही अपने ब्वॉयफ्रेंड निक जोनस से शादी कर सकती हैं और इसी वजह से उन्होंने भारत फिल्म से खुद को अलग कर लिया। अली अब्बास जफर ने खुद इस बात को कन्फर्म करते हुए ट्वीट का है-"हां, प्रियंका चोपड़ा अब 'भारत' का हिस्सा नहीं हैं। उनके ऐसा करने की वजह काफी स्पेशल है। प्रियंका ने हमें अपना फैसला बहुत कम समय में बताया है और हम उनके लिए काफी खुश हैं। 'टीम भारत' प्रियंका चोपड़ा को बहुत सारा प्यार और उनके लिए खुशियों की दुआ करते हैं।'
Yes Priyanka Chopra is no more part of @Bharat_TheFilm & and the reason is very very special , she told us in the Nick of time about her decision and we are very happy for her … Team Bharat wishes @priyankachopra loads of love & happiness for life 😊😉😍
— ali abbas zafar (@aliabbaszafar) July 27, 2018
आपको बता दें, कि फिल्म भारत के जरिए सलमान-प्रियंका करीब 1 दशक बाद साथ काम करने जा रहे थे। अली अब्बास जफर के इस ट्वीट से तो यही अंदाजा लगाया जा रहा है कि प्रियंका चोपड़ा निक से शादी करने वाली हैं। वैसे भी अटकलें पहले से थीं कि प्रियंका अपने विदेशी बॉयफ्रेंड से शादी कर सकती हैं। हाल ही में उन्होंने निक को अपनी मां और फैमिली से मिलवाया भी था।
लेकिन ऐसा भी माना जा रहा है कि एक्ट्रेस ने कोई बड़ा प्रोजेक्ट साइन कर लिया है, जिसकी वजह से वे "भारत" की शूटिंग करने में असमर्थ थीं। फिलहाल, वजह जो भी हो जल्द ही फैंस के सामने आ ही जाएगी। आपको बता दें, कि सलमान खान की फिल्म "भारत" की शूटिंग शुरू हो चुकी है। फिल्म में सलमान के अलावा दिशा पाटनी, तब्बू भी मुख्य भूमिका में हैं।
➡ मायापुरी की लेटेस्ट ख़बरों को इंग्लिश में पढ़ने के लिए www.bollyy.com पर क्लिक करें.
➡ अगर आप विडियो देखना ज्यादा पसंद करते हैं तो आप हमारे यूट्यूब चैनल Mayapuri Cut पर जा सकते हैं.
➡ आप हमसे जुड़ने के लिए हमारे पेज Facebook, Twitter और Instagram पर जा सकते हैं.